CELEX: 52015JC0007
Language: da
Date: 2015-03-06
Title: Fælles forslag til RÅDETS FORORDNING om ændring af Rådets forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

EUROPA-KOMMISSIONEN
            Bruxelles, den 6.3.2015
            JOIN(2015) 7 final
            2015/0064(NLE)
            Fælles forslag til
            RÅDETS FORORDNING
            om ændring af Rådets forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
            
               
         
         
            
               BEGRUNDELSE
            
            
               (1)Den 23. december 2013 vedtog Rådet afgørelse 2013/798/FUSP om restriktive foranstaltninger over for Den Centralafrikanske Republik, hvorved der blev indført en våbenembargo i overensstemmelse med FN's Sikkerhedsråds resolution 2127 (2013) af 5. december 2013.
            
            
               (2)Den 22. januar 2015 vedtog FN's Sikkerhedsråd resolution 2196 (2015), som præciserer våbenembargoens anvendelsesområde og ændrer kriterierne for indefrysningen af aktiver. Rådet er ved at udarbejde en afgørelse om ændring af afgørelse 2013/798/FUSP for at give FN's Sikkerhedsråds resolution 2196 (2015) virkning. 
            
            
               (3)Unionens højtstående repræsentant for udenrigsanliggender og sikkerhedspolitik og Kommissionen bør derfor fremsætte et nyt forslag til en forordning om restriktive foranstaltninger i lyset af situationen i Den Centralafrikanske Republik. 
            
            
               2015/0064 (NLE)
            
            
               Fælles forslag til
            
            
               RÅDETS FORORDNING
            
            
               om ændring af Rådets forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 215,
            
            
               under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik
                  1
               ,
            
            
               under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
            
            
               ud fra følgende betragtninger:
            
            
               (1)Rådets forordning (EU) nr. 224/2014
                  2
                giver visse foranstaltninger i afgørelse 2013/798/FUSP virkning.
            
            
               (2)Som følge af FN's Sikkerhedsråds resolution (UNSCR) 2127 (2013) af 5. december 2013, UNSCR 2134 (2014) af 28. januar 2014 og Rådets afgørelse 2013/798/FUSP er der indført en våbenembargo over for Den Centralafrikanske Republik og en indefrysning af pengemidler og økonomiske ressourcer, som tilhører visse personer, der deltager i eller yder støtte til handlinger, der truer freden, stabiliteten eller sikkerheden i Den Centralafrikanske Republik.
            
            
               (3)Den 22. januar 2015 vedtog FN's Sikkerhedsråd resolution 2196 (2015), som udvider våbenembargoens anvendelsesområde og indefrysningen af aktiver. I Rådets afgørelse 2015/.../FUSP besluttede Rådet at udvide anvendelsesområdet for kriterierne tilsvarende. 
            
            
               (4)Da disse foranstaltninger falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstater anvender dem ensartet —
            
            
               (5)Forordning (EU) nr. 224/2014 bør derfor ændres —
            
            
         
         
            
               VEDTAGET DENNE FORORDNING:
            
            
               Artikel 1
            
            
               Artikel 5, stk. 3, i forordning (EU) nr. 224/2014 ændres således: 
            
            
               1) litra e) affattes således:
            
            
               "e)
                     yder støtte til væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr og produkter fremstillet heraf, i Den Centralafrikanske Republik" 
            
            
               2) litra h) affattes således:
            
            
               "h) 
                     leder en enhed, som sanktionskomitéen har opført på listen, eller har ydet støtte til eller handlet på vegne af eller under ledelse af en person eller en enhed, som sanktionskomitéen har opført på listen"
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 352 af 24.12.2013, s. 51.
               
               
                  
                     (2)
                  Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (EUT L 70 af 11.3.2014, s. 1).